Cleanin' Out My Closet

"Cleanin' Out My Closet" jeste pjesma američkog repera Eminema, objavljena 2002. Pjesma se nalazi na njegovom albumu The Eminem Show, koji je postigao svjetski uspjeh. Na albumu je kao četvrti singl, nakon pjesme "Business". Za razliku od prethodnih pjesama na albumu, Eminem je u "Cleanin' Out My Closet", odstupio od zabavne persone Slim Shadyja, okrenuvši se vrlo ozbiljnoj tematici. Pjesma je bila među top 10 singlova s albuma te na četvrtom mjestu Billboardove top-liste, postavši jedan od Eminemovih najvećih hitova u karijeri.

 Sadržaj 
U pjesmi Eminem introspekcijom posmatra i izvještava slušaoca o svojim sjećanjima, mislima i osjećajima. Istražujući vlastiti život, razmišlja o problematičnom djetinjstvu, bračnim sukobima u porodici i svađama s majkom. Eminem naglašava vlastiti animozitet prema njoj, dajući joj u refrenu sarkastično izvinjenje: "I never meant to hurt you" ("Nisam te nikad mislio povrijediti").

Također spominje kako ljudi negoduju na njegove tekstove. Izražava ljutnju koju osjeća prema svojoj porodici te kako mu je sada bolje bez njih. Isto tako uvjerava publiku kako njegove riječi u vezi s majkom nisu korištene u cilju stjecanja pažnje javnosti: "Now I would never diss my own mama just to get recognition" ("Sada, nikad ne bih omalovažio moju majku samo da steknem priznanje").

 Pjesma na filmu 
 8 Mile 
"Cleanin' Out My Closet" namjeravala se koristiti u foršpanu za Eminemov polubiografski film 8 Mile. Sam Eminem smatrao je da bi pjesma mogla biti previše lična za upotrebu. To je obeshrabrilo producente filma, koji su smatrali da je "Cleanin' Out My Closet" najbolja pjesma ikad. Pjesma je ipak korištena za foršpan namijenjen publici u Velikoj Britaniji.

 Ostali filmovi 
 U australskoj komediji Scared Weird Little Guys (2003) pojavljuje se pjesma "Cleanin' Out My Tuckerbag" koja parodira Eminemove pjesme "Lose Yourself" i "Cleanin' Out My Closet".
 Američki komičar Luke Ski napravio je vlastitu filmsku parodiju na film Gospodar prstenova: Prstenova družina. U njoj je koristio Eminemove pjesme "Cleanin' Out My Closet", "Stan" i "Lose Yourself".

 Top-liste
Lista (2008/2009)Najviša  pozicijaAustralska top-lista3.Austrijska top-lista5.Belgijska top-lista (Flandrija)6.Belgijska top-lista (Valonija)10.Britanska top-lista4.Danska top-lista3.Finska top-lista10.Francuska top-lista20.Irska top-lista3.Holandska top-lista4.Novozelandska top-lista5.Norveška top-lista4.Švedska top-lista3.Švicarska top-lista5.Italijanska top-lista8.US Billboard Top 1004.US Billboard Hot R&B/Hip-Hop2.US Billboard Hot Rap Tracks16.

 Vanjski linkovi 
 Službeni video na YouTubeu
 Eminemova službena web-stranica

Kategorija:Singlovi iz 2002.
Kategorija:Eminemove pjesme